স্ত্রীকে আগুনে পুড়িয়ে মারার চেষ্টার অভিযোগে হাসপাতালের সামনে গণপিটুনি দেওয়া হল স্বামীকে। গৃহবধূর বাপের বাড়ির লোকজনই হাতের কাছে জামাইকে পেয়ে বেধড়ক মারধর করে। এই ঘটনাকে কেন্দ্র করে শনিবার সকালে ধুন্ধুমার শুরু হয়ে যায় রায়গঞ্জ জেলা হাসপাতাল চত্বরে। খবর পেয়ে ঘটনাস্থলে আসে বিশাল পুলিশ বাহিনী। অভিযুক্ত স্বামীকে আটক করে পুলিশ। গুরুতর আহত অবস্থায় ওই ব্যক্তিও হাসপাতালে চিকিৎসাধীন।
দেখুন ভিডিও ১
 

 
জানা গিয়েছে, রায়গঞ্জ থানার বাহিন গ্রাম পঞ্চায়েত এলাকার মহারাজপুরের বাসিন্দা সুকুমার মণ্ডলের সঙ্গে বছর চারেক আগে মাড়াইকুড়া গ্রাম পঞ্চায়েতের নেতাজি মোড় এলাকার শিপ্রা শর্মার বিয়ে হয়। অভিযোগ, বিয়ের পর থেকেই শিপ্রার উপরে স্বামী এবং শাশুড়ি  অত্যাচার করত। শনিবার সকালে শিপ্রার গায়ে কেরোসিন তেল ঢেলে আগুন দিয়ে পুড়িয়ে মারার চেষ্টা করা হয়ে বলে অভিযোগ। খবর পেয়ে শিপ্রার বাড়ির লোকেরা দ্রুত গিয়ে মেয়েকে রায়গঞ্জ জেলা হাসপাতালে ভর্ত্তি করেন। সঙ্গে ছিল স্বামী সুকুমারও।
দেখুন ভিডিও ২
 

 
সুকুমারের হাত এবং মুখও কিছুটা অগ্নিদগ্ধ ছিল। শিপ্রাকে হাসপাতালে ভর্তির পরেই সুকুমার  কে হাতের সামনে পেয়ে শিপ্রার বাড়ির লোকেরা হাসপাতাল চত্বরেই তাকে বেধড়ক মারধর করে। খবর পেয়ে ঘটনাস্থলে এসে রায়গঞ্জ থানার পুলিশ সুকুমারকে উদ্ধার করে হাসপাতালে ভর্তি করে। ঘটনার তদন্ত শুরু করেছে পুলিশ।